Յանգսան

Յանգսան (, Yangsan-si), քաղաք Հարավային Կորեայի Հարավային Գյոնգսանգ նահանգում։

Պատմություն 
Յանգսանի տարածքում մարդկային բնակատեղի եղել է դեռևս հին ժամանակներում։ Մունջու վանի ժամանակ (Սիլլա թագավորություն) տարածքը մտնում էր Սամյանջու վարչական շրջանի մեջ, որը վերանվանվանվել է Յանջուի Տխեջո վանի (Կորյո դինաստիա)։ Չոսոնի դինաստիայի դարաշրջանում հայտնվեց Յանգսան անունը (Տհեջոն վանի կառավարման ժամանակ)։ Այդ ժամանակ Յանգսանը վարչականորեն գավառ էր (կուն)։ Քաղաքի (սի) կարգավիճակ է ստացել 1996 թվականին։

Աշխարհագրություն 

Գտնվում է Կորեական թերակղզու հարավ-արևելքում։ Հարավ-արևելքում և հյուսիս-արևելքում սահմանակից է համապատասխանաբար Բուսանի և Ուլսանի հետ։ Հյուսիս-արևմուտքում և հարավ-արևմուտքում սահմանակից է համապատասխանաբար Միրյանի և Կիմխեի հետ։ Քաղաքի միջով հոսում է ոչ այնքան մեծ Յանսանչհոն գետը, իսկ քաղաքի հարավ-արևմուտքում սկիզբ է առնում Նակտոնգան գետը։

Վարչական բաժանում 
Յանսանը վարչականորեն բաղկացած է 1 ըփից, 4 քաղաքատիպ ավանից և 7 դոնգից։

Տնտեսություն 
Արդյունաբերության գլխավոր ճյուղերն են՝ սննդային և մեքենաշինական։ Յանգսանում կան երկու մեծ արդյունաբերական համալիր ճյուղեր։ Տարածաշրջանային բյուջեն կազմում է վեց մլրդ վոն։

Զբոսաշրջություն և տեսարժան վայրեր 
 Տհոնդոսայի բուդդայական տաճարը հիմնադրվել է 7-րդ դարում՝ Սիլլայի կառավարման ժամանակ։ Եկեղեցական համալիրի առանձին մասերը՝ Տեունջոն սրահը և Տհոնդոսո տաճարի աստիճանները ներառված են Կորեայի ազգային գանձերի ցանկում 290 համարի ներքո։
 Հոնյոն ջրվեժը տեղակայված է Չհոնսոունսան լեռան վրա, ջրի անկման բարձրությունը 25 մետր է։ Հոնյոնը թարգմանաբար նշանակում է նաև «ծիածանային վիշապ»։
 Ալպյան վարդերի փառատոնը տեղի է ունենում Չհոնսոունսան լեռան վրա։ Փառատոնը նվիրված է ալպլան վարդերին, որոնք ծաղկում են տեղական լեռներում, փառատոնի ընթացքում ավանդական ժողովրդական խմբերի կատարումներ են, ջազ համերգ, գրական և երաժշտական մրցույթներ, ցուցահանդեսներ։
 «Երևակայական Տհոնդո» զբոսայգու տարածքում կա լիճ, բացօթյա թատրոն, ցուցահանդեսային սրահ, սահադաշտ և զվարճանքների այգի։
 Eden Valley լեռնադահուկային հանգստավայրի վերելակի հնարավորությունը ժամում 11000 մարդ է։

Քույր քաղաքներ 
Յանգսանի քույր քաղաքներն են՝

  Հոնձյո (Ակտիկա վարչական միավոր), Ճապոնիա՝ 1997 (2005 թվականին Հանձյոն դարձավ նոր քաղաքի՝ Յուրիխոնձյոյի մասը)
  Չինդո (Չոլա Նամդո վարչական միավոր), Հարավային Կորեա՝ 1998 թվականից։

Խորհրդանշաններ 
Ինչպես և Հարավային Կորեայի մյուս քաղաքները և գավառները, Յանգսանն էլ ունի մի շարք խորհրդանշաններ.

 Ծառ՝ չինական լորոպետալում՝ համարվում է անմեղության խորհրդանիշ,
 Ծաղիկ՝ մագնոլիա՝ խորհրդանշում է քաղաքի բնակիչների ուժը և միասնությունը,
 Մասկոտներ՝ տղա և աղջիկ Սանին և Յանին, որոնք անձնավորում են արևը և լեռները։

Պատկերասրահ

Ծանոթագրություններ

Արտաքին հղումներ 
 Քաղաքի պաշտոնական կայք 
 Քաղաքի էջը Galbijim հանրագիտարանում
 Յանգսանի տեսարժան վայրերը 

Հարավային Կորեայի քաղաքներ